Lobengula
Lobengula, ca. 1836-januar 1894, konge i det sydlige Afrika. Lobengula blev i 1870 indsat som regent i Ndebeleriget (Matabeleland) i det nuværende Zambia og Zimbabwe. Indre magtkampe og europæiske mineselskabers krav om territorier i området svækkede riget, som erobredes af britiske tropper i 1893. Lobengula forsøgte i 1894 at flygte til Ngonikongen i det østlige Zambia, men døde undervejs. Rhodesia var herefter under britisk kontrol.